cyanic-selkie/wikianc huggingface dataset:
২০১৩ আইসিসি চ্যাম্পিয়ন্স ট্রফি
বিতর্ক
সাবেক ইংরেজ অধিনায়ক বব উইলিস প্রতিপক্ষ শ্রীলঙ্কার বিপক্ষে অনুষ্ঠিত খেলায় ইংরেজ ক্রিকেটারদের বিরুদ্ধে রিভার্স সুইং করার জন্যে বল টেম্পারিংয়ের অভিযোগ আনেন। পাকিস্তানি আম্পায়ার আলীম দার শ্রীলঙ্কার ইনিংসের মাঝামাঝি সময়ে বল পরিবর্তন করেন। কিন্তু ইংরেজ কোচ অ্যাশলে জাইলস এ অভিযোগ অস্বীকার করেন। তিনি বলেন যে, আলীম দার বলের ধার নষ্ট হয়ে যাওয়ায় বল পরিবর্তন করেছেন।
ম্যাকডোনেল ডগলাস
ম্যাকডোনেল ডগলাস ছিল একটি অন্যতম প্রধান অ্যারোস্পেস নির্মাতা এবং প্রতিরক্ষা চুক্তিকারী। এটি বেশ কিছু বিখ্যাত বাণিজ্যিক ও সামরিক বিমান নির্মাতা। এটি ম্যাকডোনেল এয়ারক্রাফট এবং ডগলাস এয়ারক্রাফট এর একত্রীক্রণের মাধ্যমে ১৯৬৭ সালে গঠিত হয়।
গাবি অ্যালেন
স্যার জর্জ অসওয়াল্ড ব্রাউনিং গাবি অ্যালেন, সিবিই (Gubby Allen; জন্ম: ৩১ জুলাই, ১৯০২ - মৃত্যু: ২৯ নভেম্বর, ১৯৮৯) নিউ সাউথ ওয়েলসের বেলেভ্যু হিল এলাকায় জন্মগ্রহণকারী অস্ট্রেলীয় বংশোদ্ভূত ইংরেজ আন্তর্জাতিক ক্রিকেটার ও প্রশাসক ছিলেন। ইংল্যান্ড ক্রিকেট দলের অন্যতম সদস্য হিসেবে এগারো টেস্টে দলকে নেতৃত্ব দিয়েছিলেন
প্রারম্ভিক জীবন
৩১ জুলাই, ১৯০২ তারিখে অস্ট্রেলিয়ার সিডনির বেলেভ্যুল হিল এলাকায় জন্মগ্রহণ করেন। আইনজীবী বাবা ওয়াল্টার অ্যালেন ও তদ্বীয় সহধর্মীনি কুইন্সল্যান্ডের ভূমিমন্ত্রীর কন্যা মার্গারিট (পার্ল) (বিবাহ-পূর্ব ল্যাম্ব) দম্পতির তিন সন্তানের মধ্যে তার অবস্থান ছিল দ্বিতীয়। পরবর্তীকালে গুজব ছড়ায় যে, মিডলসেক্সের ক্রিকেটার পেলহাম ওয়ার্নার তার প্রকৃত বাবা ছিলেন। অ্যালেনের পিতা-মাতা উভয়েরই পূর্ব-পুরুষ ইংল্যান্ডসহ অস্ট্রেলিয়ায় বসবাস করতেন। অস্ট্রেলিয়ায় জন্মগ্রহণ করলেও ১৯০৯ সালে সন্তানদের ইংরেজ শিক্ষায় শিক্ষিত করার উদ্দেশ্যে লন্ডনে চলে যান। সেলক্ষ্যে শুরুতে দেশের বিভিন্ন গ্রামে ঘোরাঘুরির পর একটি ফ্লাটে বসবাস করতে থাকেন। তারা ইংল্যান্ডে বসবাসের তিক্ত স্বাদ গ্রহণ করে পুনরায় অস্ট্রেলিয়া ফিরে আসার পরিকল্পনা করছিলেন। এ সময় তার বয়স ছিল ছয় বছর ও তখন থেকেই ইংল্যান্ডে বড় হতে থাকেন তিনি। এটন কলেজে অধ্যয়নকালীন ক্রিকেটে জড়িয়ে পড়েন। এরপর কেমব্রিজ বিশ্ববিদ্যালয়ে নিজেকে আদর্শ ফাস্ট বোলার হিসেবে প্রতিষ্ঠিত করেন। কিন্তু প্রায়শঃই আঘাতে আক্রান্ত হতেন।
প্রথম-শ্রেণীর ক্রিকেট
১৯৩৯ সাল পর্যন্ত মিডলসেক্সের পক্ষে খেলা চালিয়ে যান। বিশ্ববিদ্যালয় থেকে পড়াশোনা শেষ করার পর অ্যালেন মিডলসেক্সের প্রতিনিধিত্ব করতে থাকেন। অ্যালেন ব্যাপকভাবে বিশ্বাস করতেন যে, মিডলসেক্সের তরুণ খেলোয়াড়দেরকে সর্বদাই সমর্থন যোগাতেন পেলহাম ওয়ার্নার। ঐ সময়ে কাউন্টি চ্যাম্পিয়নশীপে দলের অবস্থান তেমন ভালো ছিল না ও তার ন্যায় অনভিজ্ঞ খেলোয়াড়ের অন্তর্ভূক্তিতে ব্যাপক ভূমিকা রাখেন। ২১ আগস্ট, ১৯২১ তারিখে সমারসেটের বিপক্ষে তার প্রথম-শ্রেণীর ক্রিকেটে অভিষেক ঘটে। ঐ মৌসুমে আরও একটি খেলায় অংশ নিলেও উভয় খেলাতেই তেমন ক্রীড়ানৈপুণ্য প্রদর্শন করতে ব্যর্থ হয়েছিলেন। পরবর্তী মৌসুমগুলোয় ব্যাটসম্যান হিসেবেও নিজেকে গড়ে তুলতে থাকেন। কিন্তু, কাজের দায়বদ্ধতার কারণে তিনি খেলায় অনিয়মিত হয়ে পড়েন। তবে কর্মজীবন পরিবর্তনের ফলে তিনি নিজেকে আরও ক্রিকেটের দিকে মনোনিবেশ ঘটাতে সক্ষম হন। দ্বিতীয় বিশ্বযুদ্ধের পর সামরিক গোয়েন্দা সংস্থায় কাজ করেন। ১৯৫০-এর দশকে দলে অনিয়মিতভাবে খেলেন।
১৯২৩ থেকে ১৯৫৩ সময়কালে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি দলের সদস্যরূপে ১৯২৬-২৭ মৌসুমে দক্ষিণ আমেরিকা; ১৯৩২-৩৩ মৌসুমে অস্ট্রেলিয়া ও নিউজিল্যান্ড এবং ১৯৪৭-৪৮ মৌসুমে ওয়েস্ট ইন্ডিজ গমন করেন।
খেলোয়াড়ী জীবন
১৯২০-এর দশকের শেষদিকে ইংল্যান্ডের টেস্ট দলে অন্যতম অনুষঙ্গ ছিলেন তিনি। ১৯৩০ সালে নটিংহামের ট্রেন্ট ব্রিজে অস্ট্রেলিয়ার বিপক্ষে তার টেস্ট অভিষেক ঘটে। লারউডের কল্যাণে ঐ টেস্টে ইংল্যান্ড জয় পেয়েছিল। দ্বিতীয় টেস্ট শুরুর পূর্বে তিনি নর্দাম্পটনশায়ারের বিপক্ষে ৬/৭৭ পান। এরপূর্বেই দ্বিতীয় টেস্টের জন্য দল ঘোষণা করা হয়। খেলায় তিনি ১৩ উইকেট পেলেও গণমাধ্যমে তা বিশেষভাবে ফুঁটে উঠেনি। এরপর থেকে যখনই তিনি সুযোগ পেতেন বাদ-বাকী দশকে দলে খেলতেন।
১৯৩২-৩৩ মৌসুমে এমসিসি অস্ট্রেলিয়া সফরে যায়। শরীর লক্ষ্য করে বোলিং করার কৌশল ইংল্যান্ড দল অবলম্বন করায় তা ব্যাপক বিতর্কের পরিবেশ সৃষ্টি করে। বডিলাইন বোলিং মূলতঃ ভয় দেখানোর উদ্দেশ্যে করা হতো। এ জাতীয় বোলিংয়ের নকশা ও প্রবর্তনের দায়িত্বে ছিলেন এমসিসির অধিনায়ক ডগলাস জারদিন। ব্র্যাডম্যানের স্বতঃস্ফূর্তভাবে রান সংগ্রহকে বিরত রাখতে চেষ্টা চালানো হয়েছিল।
সফরে চারজন ফাস্ট বোলারের অন্যতম ছিলেন অ্যালেন। ১৯৩২-৩৩ মৌসুমের বিতর্কিত বডিলাইন সফরকালীন ইংল্যান্ডের পক্ষে তিনি খুবই সফলকাম ছিলেন। কিন্তু তার দলীয় সঙ্গীদের কাছ থেকে হুমকিস্বরূপ এ নিন্দনীয় কৌশল প্রয়োগে একমত ছিলেন না। জারদিনের পরামর্শক্রমে তিনি অগ্রসর হননি যা প্রতিপক্ষের কাছে ঘৃণ্যতা পায়। তাস্বত্ত্বেও এ দু’জন কাছাকাছি থাকতেন ও পরবর্তীতে অ্যালেন দাবী করেন যে, ঐ সফরে তিনি জারদিনের সেরা বন্ধু ছিলেন। তবে, দেশে ফিরে অ্যালেন লিখেন যে, আমি এই বাজে লোকটিকে চিনি। তাকে তিনি ভয় পেতেন ও একসময় তাকে হত্যা করতে চেয়েছিলেন।
অধিনায়কত্ব
টেস্ট অনুশীলনী খেলায় দল নির্বাচকমণ্ডলী তাকে নেতৃত্ব দিলে তিনি যথাযথভাবে দায়িত্ব পালন করেন। ফলশ্রুতিতে ভারতের বিপক্ষে টেস্ট সিরিজে তাকে অধিনায়কের দায়িত্ব দেয়া হয়। ১৯৩৬ সালের পূর্ব থেকেই অ্যালেন ইংল্যান্ডের অধিনায়ক হিসেবে বব ওয়াটের স্থলাভিষিক্ত হবার প্রধান দাবীদার ছিলেন। ওয়াটের নেতৃত্বে দলটি ধারাবাহিকভাবে তিন টেস্ট সিরিজে পরাজিত হয়েছিল। প্রথম টেস্টে ভারতের বিপক্ষে ইংল্যান্ড ৮ উইকেটে জয় পায়। প্রথম ইনিংসে অধিনায়ক হিসেবে ৫/৩৫ ও দ্বিতীয় ইনিংসে আরও পাঁচ উইকেট তুলে নেন অ্যালেন যা তার টেস্টে একমাত্র দশ উইকেটপ্রাপ্তির ঘটনা ছিল। এ সময়ে দল নির্বাচকমণ্ডলী অস্ট্রেলিয়া সফরের জন্য অধিনায়ক নির্বাচনে অগ্রসর হন। কমপক্ষে একজন নির্বাচক অনিয়মিতভাবে খেলায় অংশগ্রহণকারী ক্লদ অ্যাশটনের অনুকূলে মতামত ব্যক্ত করেন। কিন্তু অ্যালেন দল নির্বাচকমণ্ডলীকে জানিয়ে দেন যে, যদি ক্লদ অ্যাশটনকে অধিনায়ক মনোনীত করা হয় তাহলে নিজেকে সফর থেকে দূরে সরিয়ে রাখবেন। প্রথম টেস্ট শেষে জেন্টলম্যানের অধিনায়ক হিসেবে প্লেয়ার্সের বিপক্ষে খেলেন। অবশেষে এমসিসি তাকে দলের অধিনায়করূপে ঘোষণা করে। ১৯৩৬-৩৭ মৌসুমে অস্ট্রেলিয়া সফরে যান। প্রথম দুই খেলায় পরাজিত হলেও স্বাগতিক দল ৩-২ ব্যবধানে জয় পায়। অ্যালেন মনে করেন যে, ওয়ার্নার তার এ নিয়োগে গুরুত্বপূর্ণ ভূমিকা পালন করে গেছেন। এছাড়াও, তার অস্ট্রেলীয় সম্পৃক্ততাও গুরুত্বতা পেয়েছে যা ১৯৩২-৩৩ মৌসুমের সফরের উত্তেজনা প্রশমনে ব্যাপক প্রভাববিস্তারে সহায়ক হবে।
ভারতের বিপক্ষে বাদ-বাকী দুই টেস্টেও অধিনায়কত্ব করেন তিনি। দ্বিতীয় টেস্ট ড্র হলেও তৃতীয় টেস্টে ইংল্যান্ড জয় পায়। এতে তিনি ৭/৮০ পান যা তার টেস্টে সেরা বোলিং পরিসংখ্যান ছিল। টেস্টগুলোয় তিনি তিন ইনিংসে ২৭ রান পান ও ১৬.৫০ গড়ে ২০ উইকেট তুলে নেন।
অ্যালেনের নির্দেশনামাফিক এমসিসি কর্তৃপক্ষ অস্ট্রেলিয়ায় দল প্রেরণে অনেকগুলো পদক্ষেপ গ্রহণ করে। অস্ট্রেলিয়ার বিপক্ষে ও বডিলাইনের সমর্থনে প্রচারমাধ্যমে বক্তব্য দেয়ায় লারউডকে বিবেচনায় আনা হয়নি। ১৯৩২-৩৩ মৌসুমের পর বিল ভোস কোন টেস্টে অংশ নেননি। নির্বাচকমণ্ডলী ভোসকে অন্তর্ভূক্তিতে আগ্রহ দেখালেও অ্যালেন পদত্যাগের হুমকি দেন। তিনি ভোসের সাথে এ বিষয়ে আলোচনার উদ্দেশ্যে সৌজন্য স্বাক্ষাতে মিলিত হন। পরবর্তীতে অতীতের কর্মকাণ্ড ও বডিলাইনের ন্যায় বোলিং না করার প্রতিশ্রুতি ব্যক্ত করে লিখিত বক্তব্য দেন। এরপরই তাকে সফরকারী দলে নেয়া হয়েছিল। ১৯৪৭-৪৮ মৌসুমে ওয়েস্ট ইন্ডিজ সফরে সর্বশেষ টেস্ট সিরিজে অংশ নেন। ঐ সিরিজে তিনি দলের অধিনায়কত্ব করেন।
খেলার ধরন
দলে নিয়মিতভাবে না খেলায় তার খেলাতেও প্রভাব বিস্তার করতো। দুইবার অস্ট্রেলিয়া সফরে যান। সেখানেই তিনি তার সর্বোত্তম ক্রীড়াশৈলী প্রদর্শন করতে পেরেছিলেন। এ সময়ে তিনি নিজের সেরা অবস্থানে ছিলেন। অন্য সময়ে তার বোলিংয়ে তেমন ধারাবাহিকতা ছিল না তবে মাঝে-মধ্যেই তিনি নিজেকে জ্বালিয়ে তুলতেন। অর্থোডক্স ব্যাটসম্যান হিসেবে তিনি প্রায়শঃই দলের আপদকালীন সময়ে রান তুলতে সক্ষমতা দেখিয়েছেন।
অ্যালেন অপ্রত্যাশিতভাবে দ্রুতগতিতে বোলিং করতে সক্ষম ছিলেন। ক্রিকেটবোদ্ধাদের অভিমত, তিনি তার পেসের মাধ্যমে চমকপ্রদ বোলিং ভঙ্গীমার অধিকারী ছিলেন। তিনি এক পাশ থেকে বোলিং করতেন। উইজডেন তার স্মরণে মন্তব্য করে যে, ছন্দোময় রান-আপ ও পূর্ণাঙ্গ ফলো-থ্রোর অধিকারী ছিলেন অ্যালেন। আর. সি. রবার্টসন-গ্লাসগো ১৯৪৩ সালে অ্যালেন সম্পর্কে বলেন যে, ‘মাঝারি উচ্চতার অধিকারী হিসেবে তিনি খাঁটি মজবুত শক্তিমত্তার ছিলেন। ডেলিভারি প্রদানের ক্ষেত্রে তিনি তাঁর প্রত্যেক অংশকে ব্যবহারে নিপুণতার স্বাক্ষর রেখেছেন। ফলো-থ্রোর ক্ষেত্রে আমি তাঁর চেয়ে সেরা আর কাউকে দেখিনি।’ অস্ট্রেলিয়ায় বডিলাইন কৌশলের বিপক্ষে অবস্থান করলেও অ্যালেন মাঝে-মধ্যেই কাউন্টি ক্রিকেটে ব্যাটসম্যানকে ভয় দেখানোর উদ্দেশ্যে খাঁটোমানের বল ছুঁড়তেন। একবার তার ছোঁড়া ফাস্ট বল ওয়াটের বুক বরাবর আঘাত হেনেছিল।
ক্রিকেট প্রশাসন
উইজডেনের স্মরণীকায় অ্যালেনের ভূয়সী প্রশংসা করা হয়। এতে মন্তব্য করা হয় যে, ক্রিকেটের কল্যাণার্থে ও উন্নয়নে তিনি শক্ত প্রভাব দেখিয়েছেন। কেবলমাত্র লর্ড হ্যারিসের ৫০ বছরের অধিক রাজত্বই তার তুলনায় সেরা ছিল।
প্রথম-শ্রেণীর ক্রিকেট থেকে অ্যালেন অবসর গ্রহণের পর প্রশাসনের দিকে ঝুঁকে পড়েন। ইংরেজ ও বিশ্ব ক্রিকেটে ব্যাপক প্রভাব বিস্তার করতে সক্ষমতা দেখান। এমসিসির কোচিং নির্দেশিকা প্রণয়নে গুরুত্বপূর্ণ ভূমিকা পালন করেন। অবৈধ বোলিং ভঙ্গীমা কঠোর হস্তে দমনে কাজ করেন। ১৯৫৫ থেকে ১৯৬১ সাল পর্যন্ত দল নির্বাচকমণ্ডলীর সভাপতিত্ব করেন। এ সময়কালে ইংরেজ ক্রিকেটে ব্যাপক সফলতা পান। টেস্ট অধিনায়ক পিটার মে’র সাথে একযোগে কাজ করেন। ১৯৬৩ সালে এমসিসির সভাপতি মনোনীত হন ও পরের বছর ক্লাবের কোষাধ্যক্ষ নিযুক্ত হন। এ দায়িত্ব পালনকালে দক্ষিণ আফ্রিকার বিপক্ষে শঙ্করগোত্রীয় ক্রিকেটার ব্যাসিল ডি’অলিভেইরা’র অন্তর্ভূক্তিকে ঘিরে তিনি ডি’অলিভেইরা কেলেঙ্কারীর সাথে গভীরভাবে নিজেকে জড়িয়ে ফেলেন। প্রশাসনিক দায়িত্ব পালন শেষে আনুষ্ঠানিক অবসর নেন। ১৯৭৯ সালে গিবসন অ্যালেনকে লর্ডসের অন্যতম ব্যক্তিত্বরূপে বর্ণনা করেন যিনি শক্তিধর সদস্য ছিলেন কিন্তু মিশুক ছিলেন না। অন্যদিকে মিডলসেক্সের দলীয় সঙ্গী ও পরবর্তীতে সাংবাদিকতায় ঝুঁকে পড়া ইয়ান পিবলস তাকে লর্ডসের প্রশাসক হিসেবে ভয়ঙ্করভাবে প্রভাব খাটানো কথা বলেন। খেলার প্রত্যেক সম্ভাব্য ক্ষেত্রে ভিত্তি গড়ে তুলতে অগ্রসর হয়ে স্মরণীয় ভূমিকা পালনকারীরূপে আখ্যায়িত করেন।
ব্যক্তিগত জীবন
১৯৬২ সালে তিনি সিবিই পদবী ও ১৯৮৬ সালে নাইট পদবীতে ভূষিত হন। ১৯৭২ সালে স্টক এক্সচেঞ্জের কার্যক্রম থেকে অবসর নেন। ১৯৭৬ সালে এমসিসি’র কোষাধ্যক্ষ থেকে পদত্যাগ এবং ১৯৮২ সালে ক্রিকেট কাউন্সিল থেকে চলে আসেন।
১৯৬৮ সালে লর্ডস প্যাভিলিয়নের ঠিক পিছনের ফ্ল্যাটে চলে যান ও সেখানেই মৃত্যু পূর্ব-পর্যন্ত বাদ-বাকী জীবন অতিবাহিত করতে থাকেন। অবসর নেয়ার পর অধিকাংশ সময়ই এমসিসির কমিটি কক্ষে ব্যয় করতেন ও লর্ডসে ক্রিকেট খেলা উপভোগ করতেন।
ব্যক্তিগত জীবনে তিনি অকৃতদার ছিলেন। ২৯ নভেম্বর, ১৯৮৯ তারিখে ৮৭ বছর বয়সে গাবি অ্যালেনের দেহাবসান ঘটে। ঐ বছরের শুরুর দিকে তার তলপেটে অস্ত্রোপচার করা হয়েছিল।
জর্ডানের রাজনৈতিক দলসমূহের তালিকা
প্রাতিষ্ঠানিক কারণগুলির দ্বারা দলগুলির ভূমিকা উল্লেখযোগ্যভাবে সীমিত। সাধারণত একজন সাংবিধানিক রাজার ক্ষেত্রে রাজার কাছে কিছুটা বৃহত্তর নির্বাহী ক্ষমতা অর্পিত হয়, যা একটি দলের পক্ষে শুধুমাত্র ব্যালট বাক্সে সরকারের নিয়ন্ত্রণ জয় করা কঠিন করে তোলে। উপরন্তু, নির্বাচনী ব্যবস্থা গ্রামীণ এলাকার অনুকূলে উল্লেখযোগ্যভাবে বিভক্ত।
জেমস নদী (ডাকোটা)
জেমস নদী ( জিম নদী বা ডাকোটা নদী নামেও পরিচিত) মিসৌরি নদীর একটি শাখা যা প্রায় লম্বা এবং এটি মার্কিন যুক্তরাষ্ট্রের নর্থ ডাকোটা এবং দক্ষিণ ডাকোটা রাজ্যে ২০,৬৫৩ বর্গমাইল (৫৩,৪৯০ কিমি 2) জায়গা জুড়ে রয়েছে। নদীটির প্রায় ৭০% দক্ষিণ ডাকোটাতে। নদীটি ডাকোটার মিসৌরি পাহাড় এবং প্রাইরিস হিল নামে পরিচিত দুটি মালভূমি অঞ্চলের মধ্যে দিয়ে সমতল নিম্নভূমি অঞ্চলের মূল জলনির্গমনের ব্যবস্থা করে । এই সরু অঞ্চলটি শেষ বরফের যুগে লরেন্টিড আইস শিটের জেমস লোব দ্বারা গঠিত হয়েছিল এবং ফলস্বরূপ নদীর জলবিভাজিকা আরও ক্ষুদ্র হয়েছে এবং এর কয়েকটি বড় শাখা নদী রয়েছে।
জেমস নদী প্রতি -এ প্রায় ঢালু হয়ে নেমে যায় এবং এই নিম্ন নতিমাত্রাটি কখনও কখনও বিপরীত প্রবাহ ঘটায়। বিপরীতে প্রবাহ ঘটে যখন উপনদীগুলির থেকে উচ্চ প্রবাহ জেমস নদীর জলের সাথে যুক্ত হয়ে উপরে কয়েক মাইল অবধি প্রবাহিত হয়। এটি দক্ষিণ ডাকোটা হুরনের উত্তরে প্রায়শই ঘটে থাকে।
নদীটি নর্থ ডাকোটার ওয়েলস কাউন্টিতে ফেসেনডেনের উত্তর-পশ্চিমে প্রায়  উত্থিত। এটি সংক্ষিপ্তভাবে পূর্বদিকে নিউ রকফোর্ডের দিকে প্রবাহিত হয়ে তারপরে সাধারণত জেমসটাউনের পরে উত্তর ডাকোটা হয়ে প্রবাহিত হয় যেখানে এটি প্রথমবারের মত একটি বৃহত জলাধারের ( জেমসটাউন বাঁধ ) মধ্য দিতে চালিত হয় এবং তারপরে পাইপস্টেম নদীর সাথে যুক্ত হয়। এটি ব্রাউন কাউন্টিতে উত্তর-পূর্বাঞ্চলীয় দক্ষিণ ডাকোটাতে প্রবেশ করে, যেখানে এটি আবারডিনের উত্তর-পূর্বে দুটি জলাধার তৈরি করে।
কলম্বিয়াতে এটি এলম নদীর সাথে যুক্ত হয়েছে। পূর্ব দক্ষিণ ডাকোটা জুড়ে দক্ষিণ দিকে প্রবাহিত হওয়ার সময় এটি হুরন এবং মিশেল পেরিয়ে যায়, যেখানে এটি ফায়ারস্টিল খাতের সাথে যুক্ত হয়। মিশেলের দক্ষিণে এটি দক্ষিণ-পূর্ব দিকে প্রবাহিত এবং ইয়াঙ্কটনের ঠিক পূর্ব দিকে মিসৌরিতে যোগ দেয়।
মিসৌরি ছাড়া অন্য একমাত্র নদী হিসেবে জেমস নদী পুরোপুরি দক্ষিণ ডাকোটা রাজ্যে প্রবাহিত হয়।
সাধারণ বছরগুলিতে জেমস নদী এবং এর শাখা নদীর পরিস্থিতি স্থির থাকার পাশাপাশি বন্যাও হয়ে থাকে। তুষার গলে বা ভারী বৃষ্টিপাতের পরে বন্যা দেখা দেয় কারণ পানি সহজেই জেমসের তীরের বাইরে বেরিয়ে আসে এবং এই ধরনের বন্যা প্লাবনভূমির একটি উল্লেখযোগ্য অংশ জুড়ে থাকে। যখন নদীটি স্থির থাকে তখন পানির গুণমান কমে যায়।
ইতিহাস
বাম|থাম্ব| ১৮১৪ এর লুইস এবং ক্লার্ক মানচিত্রের এই অংশে পশ্চিম আইওয়া এবং পূর্ব দক্ষিণ ডাকোটার নদীগুলি দেখানো হয়েছে। জেমস (জ্যাক) মানচিত্রের বাম কেন্দ্রের কাছে দেখা যায়। ডাকোটা উপজাতিদের কাছে মূলত "ই-তা-জি-পো-কা-সে ওয়াকপা" বা আক্ষরিকভাবে "অপরিবর্তনীয় নদী" নামে পরিচিত। ফরাসি অভিযাত্রীরা এই নদীর নাম Rivière aux Jacques (জেমস নদী) রেখেছিলেন। ডাকোটা অঞ্চলকে অন্তর্ভুক্ত করার সময় থেকেই একে জেমস নদী বলা হত। টমাস এল রোজার, প্রাক্তন কনফেডারেট জেনারেল, নর্থ ডাকোটা জুড়ে নর্দার্ন প্যাসিফিক রেলরোড তৈরিতে সহায়তা করেছিলেন। একজন ভার্জিনিয়ান ইংরেজি উপনিবেশ জেমসটাউন, ভার্জিনিয়ার বসতির নাম জেমসটাউন, নর্থ ডাকোটা রেখেছিলেন। তবে ১৮৬১ সালের ডাকোটা টেরিটরি জৈব আইন এটির নাম পরিবর্তন করে ডাকোটা নদী রেখেছিল। নতুন নামটি জনপ্রিয় ব্যবহার পেতে ব্যর্থ হয়েছে এবং নদীটি ১৮৬১ সালের পূর্বের নামটি ধরে রেখেছে।
আইফোন ১২
আইফোন ১২ এবং আইফোন ১২ মিনি হলো অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা স্মার্টফোনের একটি পরিসর। এগুলো চতুর্দশ প্রজন্মের, "সাশ্রয়ী মূল্যের ফ্ল্যাগশিপ" আইফোন, আইফোন ১১ এর পরে। এগুলো "প্রিমিয়াম ফ্ল্যাগশিপ" আইফোন ১২ প্রো এবং আইফোন ১২ প্রো ম্যাক্স এবং হোমপ্যাড মিনি এর পাশাপাশি ১৩ অক্টোবর, ২০২০-এ ক্যালিফোর্নিয়ার কিউপারটিনোতে অ্যাপল পার্কে অনুষ্ঠিত অ্যাপল বিশেষ ইভেন্টে উন্মোচন করা হয়েছিল। আইফোন ১২-এর প্রি-অর্ডার ১৬ অক্টোবর, ২০২০ থেকে শুরু হয়েছিল এবং ফোনটি বেশিরভাগ দেশে ২৩ অক্টোবর, ২০২০-এ আইফোন ১২ প্রো এবং চতুর্থ-প্রজন্মের আইপ্যাড এয়ারের পাশাপাশি উপলব্ধ হয়েছিল। আইফোন ১২ মিনি -এর প্রি-অর্ডার ৬ নভেম্বর, ২০২০ থেকে শুরু হয়েছিল এবং ফোনটি আইফোন ১২ প্রো ম্যাক্স এর পাশাপাশি ১৩ নভেম্বর, ২০২০-এ উপলব্ধ করা হয়েছিল।
তথ্যসূত্র
<references group="" responsive="1">
সীমানির্ধারণী সমস্যা
ধর্ম ও বিজ্ঞানের অপসরণ
বিজ্ঞান ও ধর্ম যখন একে অপরের থেকে অনেকটাই স্বাধীনতা লাভ করেছে, তখনই মূলত এই সমস্যার আবির্ভাব।১৮৭৪ সালে প্রভাবশালী বিজ্ঞান-ঐতিহাসিক জন উইলিয়াম ড্রেপার “হিস্ট্রি অব কনফ্লিক্ট বিটুইন রিলিজয়ন এন্ড সায়েন্স” গ্রন্থটি প্রকাশ করেন। গ্রন্থটিতে তিনি বিজ্ঞানের অগ্রগতির পুরো ইতিহাসকে ধর্মের বিরুদ্ধে যুদ্ধ হিসেবে চিত্রায়িত করেন। এই দৃষ্টিভঙ্গীকে পরে এন্ড্রু ডিকসন হোয়াইটের মত প্রভাবশালী পন্ডিতরা তার A History of the Warfare of Science with Theology in Christendom(online) প্রবন্ধে বিস্তার করেন।
ড্রেপার এবং হোয়াইটের মাধ্যমে বিজ্ঞানের ইতিহাস সম্পর্কিত অনেক অতিকথা জনপ্রিয় হয়েছে। এরকম কিছু অতিকথা হল কোপারনিকাস তার De revolutionibus orbium coelestium গ্রন্থের প্রকাশনা গীর্জার নির্যাতনের ভয়ে বাতিল করেছিলেন এবং মধ্যযুগের খ্রীষ্টানরা সমতল পৃথিবীতে বিশ্বাস করত। কোপারনিকাস কি দার্শনিক অথবা বৈজ্ঞানিক বিরোধিতা নিয়ে উদ্বিগ্ন ছিলেন নাকি তিনি আসলেই ধর্মীয় প্রতিক্রিয়ার আশঙ্কা করেছিলেন, এ নিয়ে বিশেষজ্ঞদের মধ্যে মতবিরোধ রয়েছে।
ইতিহাস বলে বিজ্ঞান এবং ধর্মের সম্পর্ক আরও জটিল। কিছু বিজ্ঞানী ধার্মিক ছিলেন এবং ধর্ম প্রায়ই বৈজ্ঞানিক অনুসন্ধানের মূল চালিকাশক্তি এবং বিনিয়োগকারী হিসেবে আবির্ভূত হত। তবে ঊন-বিংশ শতাব্দীর শেষের দিকে মানুষ ক্রমেই বিজ্ঞান ও ধর্মকে পরস্পরবিরোধি হিসেবে দেখা শুরু করল। বিবর্তন নিয়ে ডারউইনের কাজের উপর বিতর্ক মানুষের চিন্তাভাবনার এই পরিবর্তনে সহায়ক ছিল। ডারউইনের প্রজাতির উৎপত্তি গ্রন্থের প্রকাশনার আগে থেকেই ধর্ম ও বিজ্ঞান নিয়ে অস্থিরতা বিদ্যমান ছিল, কিন্তু এই গ্রন্থটির প্রকাশের পরই মূলত বিতর্কটি ব্রিটিশ পত্র-পত্রিকায় চলে আসে। অনেক ধার্মিক ধর্ম ও বিজ্ঞানের মধ্যে কোন সংঘাত দেখেন না(যেমন, অনেকেই প্রজাতির উৎপত্তি এবং হিব্রু বাইবেলকে সংগতিপূর্ণ মনে করেন), আস্তিকতামূলক বিবর্তন(ইংরেজি- theistic evolution) এর মত সংগতিবাদী দৃষ্টিভঙ্গীতে তা প্রতীয়মান হয় ।
যৌক্তিক ইতিবাদ
বিজ্ঞান ও ধর্মের বিরোধের এই নতুন ধারণাটি এই দু’টো বিষয়ের পৃথকীকরণের একটি পরিষ্কার মানদন্ড দাবি করে। ভিয়েনা বৃত্তের দার্শনিকরাই প্রথম একটি উত্তর প্রস্তাব করেন। তাঁদের দার্শনিক অবস্থান, যা যৌক্তিক ইতিবাদ(ইংরেজি- logical positivism) নামে পরিচিত, একটি অর্থের তত্ত্বকে(ইংরেজি- theory of meaning) সমর্থন করে যা বলে যে প্রায়োগিক পর্যবেক্ষণ এবং নিয়মানুগ যৌক্তিক প্রস্তাবনা ধারণকারী বিবৃতিগুলোই কেবল অর্থবহ। অর্থাৎ, যেসব বিবৃতি এই পদ্ধতি অনুসরণ করে না(যেমন ধর্মীয় ও অধিবৈদিক বিবৃতি) সেগুলো প্রকৃতিগতভাবেই অর্থহীন(অর্থের প্রতিপাদনযোগ্যতার তত্ত্ব দ্রষ্টব্য, ইংরেজি- verifiability theory of meaning, যা verificationism নামেও পরিচিত)। কিন্তু এই দার্শনিক অবস্থান খুব দ্রুত যৌক্তিক প্রতিবন্ধকতার সম্মুখীন হয়, যেমন-“প্রায়োগিক পর্যবেক্ষণ এবং নিয়মানুগ যৌক্তিক প্রস্তাবনা ধারণকারী বিবৃতিগুলোই কেবল অর্থবহ” বাক্যটিকে কীভাবে প্রায়োগিকভাবে পর্যবেক্ষণ করা হবে?
মিথ্যা-প্রতিপাদনযোগ্যতাবাদ
দার্শনিক কার্ল পপার লক্ষ করেছিলেন যে ভিয়েনা বৃত্তের দার্শনিকরা দু’টো বিচ্ছিন্ন সমস্যাকে এক করে তাদের জন্য একটি সাধারণ সমাধান প্রস্তাব করেছেন- যাচাইযোগ্যতাবাদ(ইংরেজি-verificationism)। এর বিপরীতে পপার দাবি করেছিলেন যে একটি তত্ত্ব বৈজ্ঞানিক না হয়েও সত্য হতে পারে এবং অর্থবহতার মানদন্ড সীমানির্ধারণীর মানদন্ডকে আবৃত করবে এমন কোন কথা নেই। অতএব, তাঁর মিথ্যা-প্রতিপাদনযোগ্যতাবাদ শুধুই যাচাইযোগ্যতাবাদের বিকল্প নয়, এটি প্রথমবারের মত উপরিউক্ত দু’টো মানদন্ডের মাঝে স্বাতন্ত্র্য প্রতিষ্ঠা করে যা আগের তত্ত্বগুলো উপেক্ষা করেছিল। সীমানির্ধারণী সমস্যাকে পপার বিজ্ঞানের দর্শনের প্রধান সমস্যা মনে করতেন। একটি তত্ত্ব বৈজ্ঞানিক কিনা এটি নির্ধারণ করার জন্য তিনি যাচাইযোগ্যতাবাদের পরিবর্তে মিথ্যা-প্রতিবাদনযোগ্যতাবাদ প্রস্তাব করেছিলেন। আলোচ্য তত্ত্বটি যদি ভুল প্রমাণ করা যায়, তবেই কেবল এটি বৈজ্ঞানিক তত্ত্ব হিসেবে গণ্য হবে। মিথ্যা-প্রতিপাদনযোগ্যতা বিবৃতি ও তত্ত্বের বৈশিষ্ট্য, এটি নিজে নিরপেক্ষ। সীমানির্ধারণের মানদন্ড হিসেবে এই তত্ত্ব তার এই বৈশিষ্ট্যটিকে পুঁজি করে মিথ্যা-প্রতিপাদনযোগ্য তত্ত্বসমূহকে মিথ্যা-প্রতিপাদন অযোগ্য তত্ত্বসমূহের চেয়ে উৎকৃষ্ট প্রমাণে তৎপর হয়। কিন্তু অর্থবহ এবং উপকারী অনেক কিছুই মিথ্যা-প্রতিপাদনযোগ্য নয়। বৈজ্ঞানিক তত্ত্বে মিথ্যা-প্রতিপাদনযোগ্য নয় এমন বিবৃতি ঠিকই ভূমিকা রাখে। পপারের প্রস্তাবিত মানদন্ডকে অনেকভাবে ব্যাখ্যা করা যায়। মানদন্ডটির সবচেয়ে বিশুদ্ধ ব্যাখ্যা গ্রহণ করলে বেশিরভাগ বৈজ্ঞানিক তত্ত্বই অবৈজ্ঞানিক হিসেবে গণ্য হবে কারণ খুব কম বৈজ্ঞানিক তত্ত্বই অসঙ্গতিমুক্ত। আবার তত্ত্বের মিথ্যা-প্রতিপাদনযোগ্যতাকে আমলে না নিলে এবং তত্ত্বের প্রস্তাবকারীরা তত্ত্বের দাবিগুলোকে ভুল প্রমাণের চেষ্টা না করলে যেকোন দাবিকেই বৈজ্ঞানিক তত্ত্বের স্বীকৃতি দিতে হবে। তথাপি একটি তত্ত্ব মিথ্যা-প্রতিপাদনযোগ্য কিনা তা জানা অতীব গুরুত্বপূর্ণ, আর কোন কারণে না হলেও এই মানদন্ডটি আমরা কোন কোন উপায়ে একটি তত্ত্বের সত্যাসত্য নির্ধারণ করব তা সম্পর্কে ধারণা দেয়।
কুন এবং প্যারাডিম শিফট
আমেরিকান বিজ্ঞানের ঐতিহাসিক টমাস কুন বিজ্ঞানের দর্শনে অঙ্গনে একজন উজ্জ্বল ব্যক্তিত্ব, তাঁর নামের সাথে প্রায়ই উত্তরইতিবাদ(ইংরেজি-postpositivism) এবং উত্তরঅভিজ্ঞতাবাদের(ইংরেজি-postempiricism) প্রসঙ্গ চলে আসে। ১৯৬২ সালে তাঁর “দ্যা স্ট্রাকচার অব সায়েন্টিফিক রেভোল্যুশনস” গ্রন্থে তিনি বৈজ্ঞানিক অনুসন্ধানের প্রক্রিয়াকে দু’ ভাগে বিভক্ত করেছেন- সাধারণ বিজ্ঞান(normal science) এবং অসাধারণ বিজ্ঞান(extraordinary science কিংবা revolutionary science)। বৈজ্ঞানিক সমাজে বর্তমানে গৃহীত যে “প্যারাডাইম”(তার ভাষায়) এর ভেতরে থেকে বিজ্ঞানীরা যাই করেন, তাকেই “সাধারণ বিজ্ঞান” বলে। এধরনের কাজকে কুন “সমস্যা সমাধান” বলেছেন: বর্তমানকালের তত্ত্বসমূহের পরিমন্ডলে কাজ করা এবং কোন পরীক্ষা কাজ করবে, কোন পরীক্ষা কাজ করবে না তা নির্ধারণ করা। কুন দাবি করেন এই “সাধারণ বিজ্ঞান” নিয়ে কাজ করার সময় মাঝে মাঝে কিছু অসঙ্গতি উৎপন্ন হয় এবং এসব অসঙ্গতি নিরসনে বর্তমানে গৃহীত “প্যারাডাইম”কে প্রয়োজন অনুসারে বিস্তৃত করতে হয়। আবার কিছু কিছু অসঙ্গতি বর্তমানের মডেল দিয়ে কোনভাবেই নিরসন করা যায় না। বিজ্ঞানের কোন বিশেষ শাখায় যখন এই অসঙ্গতিগুলো পুঞ্জীভূত হয়ে বিজ্ঞানীদের দৃষ্টি আকর্ষণের জন্য যথেষ্ট গুরুত্ব অর্জন করে(যা অনেক সময়ই বিজ্ঞানীদের ব্যক্তিনিষ্ঠ বিচারবুদ্ধির উপর নির্ভর করে), তখন একটি “সংকটের যুগ”(crisis period) শুরু হয় এবং, কুন দাবি করেন, তখনই বিজ্ঞানীরা “অসাধারণ বিজ্ঞান” এর অঙ্গনে প্রবেশ করেন। এই পর্যায়ে সর্বজনসম্মতে গৃহীত হয় যে পূর্বের মডেলটিতে কিছু মৌলিক ত্রুটি রয়েছে যা অভিযোজনের জন্য অযোগ্য এবং বিজ্ঞানীরা সম্পূর্ণ নতুন নতুন ধারণা(যা মাঝে মাঝে পুরনো এবং প্রত্যাখ্যাতও হতে পারে) নিয়ে কাজ শুরু করেন, যেগুলো বেশিরভাগই পরে ব্যর্থ হবে। এই সময়ের মধ্যেই একটি নতুন “প্যারাডাইম” জন্ম নেয় এবং কিছুদিন যাবৎ এই প্যারাডাইম রাজত্ব করার পর বৈজ্ঞানিক সমাজে এটিই হয়ে যায় একটি প্রতিষ্ঠিত মডেল বা norm। পুরনো তত্ত্বগুলোকে নতুন মডেলের সাথে সামঞ্জ্যপুর্ণ করে তোলা হয় এবং পুরনো মডেলটিকে ইতিহাসের পাতায় নির্বাসনে পাঠানো হয়। এর একটি আদর্শ উদাহরণ হল বিংশ শতাব্দীর প্রারম্ভে ম্যাক্সওয়েলীয়/নিউটোনীয় পদার্থবিদ্যা থেকে আইন্সটাইনীয়/কোয়ান্টাম পদার্থবিদ্যায় উত্তোরণ। কোন বৈজ্ঞানিক তত্ত্বের গ্রহণযোগ্যতা অথবা ব্যর্থতা যদি শুধুই সরল মিথ্যা-প্রতিপাদনযোগ্যতার উপর নির্ভর করত তবে, কুনের মতে, কোন বৈজ্ঞানিক তত্ত্বই ফলপ্রসূ হওয়ার মত সময় বেঁচে থাকতে পারত না কারণ কোন বৈজ্ঞানিক তত্ত্বই অসঙ্গতিমুক্ত না।
কুনের বর্ণিত যে প্রক্রিয়ায় বিজ্ঞানী সমাজ নতুন প্যারাডাইম গ্রহণ করে, তা কিন্তু অনেকাংশেই বিজ্ঞান ও অপবিজ্ঞানের সীমানির্ধারণী সমস্যা সমাধানে সাহায্য করে এবং এটি পপারের মিথ্যা-প্রতিপাদনযোগ্যতা তত্ত্বের সাহায্য ছাড়াই করে। কুন বলেন যে নতুন প্যারাডাইম গ্রহণ করা হয় মূলত একারণে যে এই নতুন মডেল সবচেয়ে বেশি দক্ষতার সাথে সমকালীন সমস্যাগুলোর সমাধান করতে পারে। অর্থাৎ, একটি বৈজ্ঞানিক প্যারাডাইমের মূল্য হল এর ভবিষ্যদ্বানী করার ক্ষমতা এবং পুরনো মডেলের সমস্যাগুলো সমাধান দেওয়ার পাশাপাশি নতুন নতুন সমস্যার সমাধান দেওয়া। তাহলে অপবিজ্ঞান হবে সেসব তত্ত্ব যা অস্তিমান প্যারাডাইমের অধীনে কোন গ্রহণযোগ্য ব্যাখ্যা দিতে পারে না।
ফায়রাবেন্ড এবং বিজ্ঞানের স্বাতন্ত্র্য
বিজ্ঞানের সংস্কারবাদী দার্শনিক পল ফায়রাবেন্ড মনে করেন যুক্তি ও পদ্ধতির বিচারে বিজ্ঞানের কোন বিশেষত্ব নেই, তাই বিজ্ঞানীদের কোন দাবিও আলাদা গুরুত্ব বহন করে না। এর ফলে জ্ঞান অর্জনের একটি গণতান্ত্রিক এবং নৈরাজ্যবাদী পথ সৃষ্টি হয়েছে। তিনি দাবি করেন যে বিজ্ঞানের ইতিহাসে এমন কোন পদ্ধতি দেখা যাবে না যা বৈজ্ঞানিক জ্ঞানের অগ্রগতির স্বার্থে বাতিল হয়নি। লাকাতোস এবং ফায়রাবেন্ড দু’জনই মনে করেন সত্যান্বেষণের জন্য বিজ্ঞান কোন স্বতন্ত্র অঙ্গন নয়, এটা মানুষের সংস্কৃতিরই একটি অংশ। এই দর্শনমতে সত্য-মিথ্যা এবং ঠিক-বেঠিকের প্রশ্নগুলোর কোন নৈর্ব্যক্তিক ভিত্তি নেই, এগুলো একদমই ব্যক্তিনিষ্ঠ ব্যাপার।
থ্যাগার্ডের পদ্ধতি
সাম্প্রতিক কালে সীমানির্ধারণী সমস্যা নিয়ে আগ্রহে ভাটা পড়েছে। এর আংশিক কারণ হল কেউ কেউ মনে করেন এই সমস্যার কোন সমাধান নেই, যেহেতু অনেকেই অতীতে ব্যর্থ হয়েছেন। উদাহরণস্বরুপ, অনেক বহুল পরিচিত অপবিজ্ঞানকেই পরে মিথ্যা-প্রতিপাদনযোগ্য দেখানো গিয়েছে, তাই পূর্বে প্রস্তাবিত সীমানির্ধারণের মানদন্ডগুলোকে বিশেষভাবে নির্ভরযোগ্য বলা যায় না। পল আর. থ্যাগার্ড এই সমস্যা সমাধানে একটি নতুন পদ্ধতি প্রস্তাব করেছেন এবং তিনি বিশ্বাস করেন এই সমস্যা সমাধান করা সমাজের জন্য খুবই জরুরী। থ্যাগার্ডের পদ্ধতিমতে একটা তত্ত্ব তত্ত্ব বৈজ্ঞানিক হবে না যদি,
থ্যাগার্ড আরও বলেন যে মাঝে মাঝে কিছু কিছু তত্ত্ব অপবিজ্ঞানের আস্তাকুড়ে নিক্ষিপ্ত হওয়ার আগে নিস্ক্রিয় অবস্থায় পড়ে থাকবে। তিনি জ্যোতিষশাস্ত্রকে উদাহরণ হিসেবে পেশ করেন: এই শাখাটি সপ্তদশ শতকে পদার্থবিজ্ঞানের অগ্রগতির তুলনায় স্থবির হয়ে পড়ে ছিল এবং ঊনবিংশ শতাব্দীতে মনোবিজ্ঞানের ব্যাখ্যাগুলোর দাপটে এটি শেষমেষ অপবিজ্ঞানে রুপান্তরিত হয়েছিল। অতএব, থ্যাগার্ডের মতে কোন তত্ত্ব যদি নিশ্চল হয়ে পড়ে থাকে এবং এটির যাচাইকরণে যদি কোন পদক্ষেপ না নেওয়া হয়, তবেই কেবল তত্ত্বটিকে “অপবিজ্ঞান” বলা যাবে।
ল্যারি লডানের প্রত্যাখ্যান
একটি সীমানির্ধারণী মানদন্ড প্রতিষ্ঠা করার বিভিন্ন ঐতিহাসিক প্রচেষ্টা ব্যর্থ হওয়ায় ল্যারি লডান ঘোষণা করেন যে “দর্শনশাস্ত্র মাল সরবরাহে ব্যর্থ হয়েছে”। অধিকাংশ দার্শনিক পূর্বের প্রচেষ্টাগুলোকে গ্রহণ করেন না এবং, লডান মনে করেন, তা করা উচিতও না। তিনি লক্ষ করেন যে অনেক সঠিক বিশ্বাসই বৈজ্ঞানিক নয়, আবার অনেক বৈজ্ঞানিক অনুমান সঠিক নয়। তিনি মনে করেন বিজ্ঞান এবং অবিজ্ঞানের মধ্যে সীমানির্ধারণ করা আসলে একটা ছদ্ম-সমস্যা এবং এর চেয়ে বরং নির্ভরযোগ্য জ্ঞান ও অনির্ভরযোগ্য জ্ঞানের মাঝে সীমা নির্ধারণ করাই শ্রেয়। তিনি “অপবিজ্ঞান”, “অবৈজ্ঞানিক” এর মত শব্দগুলোকে রাজনীতিবিদ ও সমাজবিজ্ঞানীদের বচনে সীমাবদ্ধ রাখতে চান।
লাদাখ স্বায়ত্ত্বশাসিত পার্বত্য উন্নয়ন পরিষদ (দ্ব্যর্থতা নিরসন)
লাদাখ স্বায়ত্ত্বশাসিত পার্বত্য উন্নয়ন পরিষদ ভারতের জম্মু ও কাশ্মীর রাজ্যের পরস্পর পার্শ্ববর্তী লেহ জেলা ও কার্গিল জেলার প্রশাসনিক দায়িত্বে থাকা স্বায়ত্ত্বশাসিত পার্বত্য পরিষদকে বোঝানো হয়েছে।
লাদাখ স্বায়ত্তশাসিত পার্বত্য উন্নয়ন পরিষদ, কার্গিল
লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল একটি স্বায়ত্ত্বশাসিত পার্বত্য পরিষদ যা লাদাখের কার্গিল জেলার প্রশাসনের দায়িত্বে রয়েছে।
ইতিহাস
১৯৯৫ খ্রিষ্টাব্দে লেহ জেলার প্রশাসনিক দায়িত্ব লাদাখ স্বায়ত্ত্বশাসিত পার্বত্য উন্নয়ন পরিষদ, লেহ নামক স্বায়ত্ত্বশাসিত পার্বত্য পরিষদের ওপর ন্যস্ত করা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে মুফতি মহম্মদ সঈদের মুখ্যমন্ত্রীত্বে জম্মু ও কাশ্মীর সরকার কার্গিল জেলার জন্য লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল গঠন করার সিদ্ধান্ত নেন। এই সিদ্ধান্তের ফলে ২০০৩ খ্রিষ্টাব্দের জুলাই মাসে এই পরিষদ তৈরী হয়।
কার্যনির্বাহী পরিষদ
কার্যনির্বাহী পরিষদ দের বিভিন্ন পদাধিকারীরা হলেন:
রাজ ঠাকরে
রাজ শ্রীকান্ত ঠাকরে (মারাঠি উচ্চারণ: [ɾaːd͡ʒ ʈʰaːkɾeː], জন্ম স্বরাজ শ্রীকান্ত ঠাকরে; ১৪ জুন ১৯৬৮) একজন ভারতীয় রাজনীতিবিদ এবং একটি আঞ্চলিক রাজনৈতিক দল মহারাষ্ট্র নবনির্মাণ সেনা (এমএনএস) এর চেয়ারপারসন। তিনি বাল ঠাকরের ভাইপো এবং শিবসেনা প্রধান এবং ১৯তম ও বর্তমান মহারাষ্ট্রের মুখ্যমন্ত্রী উদ্ধব ঠাকরের চাচাতো ভাই।
প্রারম্ভিক জীবন
রাজ ঠাকরের দেওয়া নামটি স্বররাজের একটি কপটতা। তার বাবা-মা ছিলেন শ্রীকান্ত ঠাকরে (বাল ঠাকরের ছোট ভাই) এবং কুন্দা ঠাকরে (বাল ঠাকরের স্ত্রী মীনা ঠাকরের ছোট বোন)। ছোটবেলায় তিনি তবলা, গিটার ও বেহালা শিখেছিলেন। ঠাকরে মুম্বাইয়ের স্যার জে.জে. ফলিত শিল্প ইনস্টিটিউটে স্নাতক হওয়ার পর তিনি কার্টুনিস্ট হিসেবে বাল ঠাকরের সাপ্তাহিক ম্যাগাজিন মার্মিক-এ যোগ দেন।
রাজনৈতিক জীবন
right|200px|thumb|রাজ ঠাকরের সমর্থকরা মুম্বাইয়ের শিবাজি পার্কে তার সমাবেশে যোগ দেন
শিবসেনার যোগদানের প্রথম বছর
ভারতীয় বিদ্যার্থী সেনা নামে শিবসেনার ছাত্র শাখা চালু করে ঠাকরে তার রাজনৈতিক জীবন শুরু করেন। ১৯৯০ সালের মহারাষ্ট্র বিধানসভা নির্বাচনের প্রচারের সময় তিনি সুপরিচিত হয়েছিলেন। ১৯৯০ এর দশকে রাজ নিজেকে তার কাকা বালাসাহেবের উত্তরাধিকারী হিসাবে বিশ্বাস করতেন। যাইহোক, বালাসাহেব তার নিজের ছেলে উদ্ধবকে প্রবল নির্বাচনে অগ্রাধিকার দিয়েছিলেন।
২০০৮ সালে উত্তর ভারতীয় বিরোধী অভিযান
২০০৮ সালের ফেব্রুয়ারীতে রাজ ঠাকরে উত্তর ভারতীয় রাজ্য উত্তর প্রদেশ এবং মহারাষ্ট্রের বিহার থেকে অভিবাসীদের বিরুদ্ধে এবং তার বাণিজ্যিক রাজধানী মুম্বাইতে একটি সহিংস আন্দোলনের নেতৃত্ব দেন । শিবাজি পার্কে একটি সমাবেশে রাজ সতর্ক করে দিয়েছিলেন যে যদি মুম্বাই এবং মহারাষ্ট্রে এই লোকদের (উত্তর ভারতীয়দের) দাদাগিরি (ভীতিকর আধিপত্য) চলতে থাকে তবে তিনি তাদের মহানগর ছেড়ে যেতে বাধ্য হবেন।
রামকৃষ্ণপুর ইউনিয়ন, দৌলতপুর
রামকৃষ্ণপুর ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ।এটি ১১৯.৭১ কিমি২ (৪৬.২২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,১৬৮ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ৩টি।
শিক্ষা
এখানে ২ টা মাধ্যমিক বিদ্যালয় রয়েছে। ১ নবগ্ৰাম মাধ্যমিক বিদ্যালয় । ২ ইনসাফনগর মাধ্যমিক বিদ্যালয়।
তথ্যসূত্র
http://www.5noramkrishnopurup.kushtia.gov.bd/site/page/39cd4b4b-1c4b-11e7-8f57-286ed488c766/%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87-%E0%A6%B0%E0%A6%BE%E0%A6%AE%E0%A6%95%E0%A7%83%E0%A6%B7%E0%A7%8D%E0%A6%A3%E0%A6%AA%E0%A7%81%E0%A6%B0-%E0%A6%87%E0%A6%89%E0%A6%A8%E0%A6%BF%E0%A7%9F%E0%A6%A8--
উত্তরা ব্যাংক পিএলসি
উত্তরা ব্যাংক লিমিটেড বাংলাদেশের একটি বেসরকারি বাণিজ্যিক ব্যাংক। ব্যাংকটির প্রধান কার্যালয় ঢাকার মতিঝিলে অবস্তিত। ব্যাংকটি বর্তমানে ২৪৫টি শাখা এবং ২৬টি উপ-শাখা নিয়ে ব্যাংকিং কার্যক্রম পরিচালনা করছে।
ইতিহাস
ব্যাংকটি ১৯৬৫ সালের ২৮ জানুয়ারি "ইস্টার্ন ব্যাংকিং কর্পোরেশন" নামে প্রতিষ্ঠা লাভ করে। ব্যাংকটির প্রতিষ্ঠাকালীন শাখা ছিল ৪টি এবং বাংলাদেশের স্বাধীনতার পূর্ব পর্যন্ত ব্যাংকটির শাখার সংখ্যা দাঁড়ায় ৬০টি। ১৯৭১ সালে অসহযোগ আন্দোলনের সময় ব্যাংকটি পূর্ব বাংলার কোষাগারের দায়িত্ব পালন করে। স্বাধীনতা যুদ্ধের পরে সরকার ব্যাংকটি অধিগ্রহণ করে এবং উত্তরা ব্যাংক নামকরণ করে। ১৯৭২ সালের ২৬ মার্চ থেকে সরকারি ব্যাংক হিসেবে পুনরায় কার্যক্রম শুরু করে। ১৯৮৩ সালে বাংলাদেশ সরকার ব্যাংক বেসরকারিকরণ শুরু করে। ফলে এই ব্যাংকটিও বেসরকারি ব্যাংক হিসাবে কার্যক্রম শুরু করে।
শাখা
উত্তরা ব্যাংক ২৪৫টি অনলাইন শাখা ও ২৬ টি উপ-শাখা নিয়ে পরিচালিত হচ্ছে। দেশে বিদেশে কার্যক্রম পরিচালনার জন্য ১২টি অঞ্চলে বিভক্ত করে ১২ আঞ্চলিক অফিস করা হয়েছে। এছাড়াও ব্যাংকটি বৈদেশিক বাণিজ্যে সম্পাদনের জন্য প্রায় ৬০০টি বিদেশি আর্থিক প্রতিষ্ঠানের সঙ্গে যুক্ত।
আর্থিক সক্ষমতা
বাংলাদেশের ব্যাংকিং খাতের সাম্প্রতিক মন্দা স্বত্ত্বেও উত্তরা ব্যাংক ধারাবাহিক উন্নতি করে যাচ্ছে। বাংলাদেশী পত্রিকা বণিক বার্তা ৭টি সূচকের ভিত্তিতে উত্তরা ব্যাংককে অন্যতম শক্তিশালী ব্যাংক হিসাবে ঘোষণা করেছে।
অস্ট্রেলিয়া জাতীয় অনূর্ধ্ব-১৯ নারী ক্রিকেট দল
বর্তমান দল
২০২২ সালের ১৩ ডিসেম্বর অস্ট্রেলিয়া ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।
অনন্যা শর্মা, অলিভিয়া হেনরি, প্যারিস হল, সামিরা দিমেল্যিও ও সারা কেনেডিকে প্রাথমিকভাবে রিজার্ভ খেলোয়াড় হিসেবে দলে রাখা হয়। অনন্যা শর্মা ও প্যারিস হলকে পরবর্তীতে মূল দলে যোগ করা হয়।
ডসমোচে
ডসমোচে হল ভারতের লাদাখে উদযাপিত ঐতিহ্যবাহী ও পারম্পরিক একটি উৎসব। এটি লেহ, লিকির এবং দিস্কিত মঠে উদযাপিত হয়। এটি নববর্ষ উদ্‌যাপনের অন্তিম উৎসবের একটি, অন্যটি হল লোসার। দুই দিনব্যাপী ডসমোচে উৎসবের জন্য লেহ জেলা এবং জাংস্কার মহকুমার জন্য রাজ্যসরকার ঘোষিত ছুটি বরাদ্দ রয়েছে। ডসমোচে উৎসবটি "বলির পাঁঠার উৎসব" নামেও পরিচিত এবং এটি লাদাখের অন্যতম জনপ্রিয় প্রার্থনা উৎসব।
ইতিহাস
লাদাখের শাসকরা ডসমোচে উৎসব শুরু করেছিলেন। রাজা লাচেন গংডুপ / লাহা চেন-ডোনস-গ্রবের (১২৯৫–১৩২০) রাজত্বকালে এই উৎসব শুরু হয়েছিল। তিনি যুদ্ধে বিনাশকারী শক্তিকে প্ৰতিহত করার জন্য ন‍্যুংটি (হিমাচল প্রদেশের কুলু) আক্রমণকারীদের সাথে দুটি যুদ্ধ করেছিলেন। এই অনুষ্ঠানে পুরানো খ্রীষ্টীয় ভজনালয়ের আঙিনায় পবিত্র মুখোশ পরে চাম নৃত্যের আয়োজন করা হত। এটি লেহ প্রাসাদের ফটকের নিচে অবস্থিত।
দিনক্ষণ
যেহেতু লাদাখ তিব্বতীয় চান্দ্র বর্ষপঞ্জী অনুসরণ করে, তাই ডসমোচে উৎসবটি গ্রেগরিয়ান বর্ষপঞ্জীতে প্রতিবছর একই তারিখে উদযাপিত হয় না। তিব্বতীয় চান্দ্র বর্ষপঞ্জী দ্বাদশ মাসের ২৮তম এবং ২৯তম দিনে এটি উদ্‌যাপন করা হয়।
মানসম্মত পানির উৎস
সহস্রাব্দ উন্নয়ন লক্ষ্যমাত্রা (এমডিজি) এর ৭ নং লক্ষ্যমাত্রার অগ্ৰগতি পর্যবেক্ষণে সহায়তার জন্য প্রথম বারের মত ২০০২ সালে ইউনিসেফ এবং বিশ্ব স্বাস্থ্য সংস্থা এর পানি সরবরাহ‌ ও পয়ঃনিষ্কাশন ব্যবস্থার লক্ষ্যে যৌথ পর্ববেক্ষণ কার্যক্রম(জেএমপি) এ এই বিষয়টি উত্থাপিত হয়। জেএমপি এর নির্ধারিত সংজ্ঞা অনুসারে "মানসম্মত পানির উৎস" এর বিপরীত হিসেবে "মানহীন পানির উৎস" নির্ধারন করা হয়।
একই বিষয়গুলো ২০১৫ সাল থেকে টেকসই উন্নয়ন লক্ষ্যমাত্রা ৬ (লক্ষ্য ৬, সূচক ৬.১.১) এর অগ্ৰগতি পর্যবেক্ষণে ব্যবহৃত হয়। এখানে উক্ত বিষয় গুলি "'সুরক্ষিত পরিচালনায় পানযোগ্য-পানির ব্যবস্থা" এর উপাদান হিসেবে বিবেচিত।
এসডিজি সময়কাল (২০১৫ থেকে ২০৩০)
২০১৭ সালে জেএমপি নতুন একটি বিষয় " মৌলিক পানি পরিষেবা" এর অবতারণা করে। এটিকে সংজ্ঞায়িত করা হয়েছে এভাবে যে পানযোগ্য পানি যেটি মানসম্মত উৎস থেকে সংগ্রহ করা হয়েছে তার সংগ্ৰহকাল যেন ৩০‌ মিনিট রাউন্ড ট্রিপের বেশি না হয়। বর্তমানে একটি নিম্নস্তরের পরিষেবা যা "নিয়ন্ত্রিত পানি পরিষেবা" নামে পরিচিত, সেটি মৌলিক পরিষেবার সমতুল্য কিন্তু এটির ক্ষেত্রে সংগ্ৰহকাল ৩০ মিনিটের অধিক।
পরিষেবার স্তরগুলিকে (সর্বনিম্ন থেকে সর্বোচ্চ) এভাবে সাজানো হয়: ভূপৃষ্ঠে অবস্থিত পানি, অপরিশোধিত, সীমিত, প্রয়োজনীয়, সুরক্ষিতভাবে পরিচালিত।
এসডিজি সময়কাল (২০০০ থেকে ২০১৫ পর্যন্ত)
সহস্রাব্দ উন্নয়ন লক্ষ্যমাত্রা(এমডিজি) এর পর্যবেক্ষণের জন্য আন্তর্জাতিক ক্ষেত্রে তুলনার আনুমানকে অনুমোদন দেয়ার লক্ষ্যে বিশ্ব স্বাস্থ্য সংস্থা/ইউনিসেফ এর পানি সরবরাহ ও পয়ঃনিষ্কাশন ব্যবস্থার দিকে যৌথ পর্যবেক্ষণ কার্যক্রম (জেএমপি) "মানসম্মত" পানির উৎস হিসেবে নিম্নোক্ত উৎসগুলিকে তুলে ধরে:
যেসব পানির উৎস "মানসম্মত" হিসেবে বিবেচিত নয় সেগুলো হলো:
বেনজিন
এক বোতল বেঞ্জিন । এর গায়ে বেঞ্জিন একটি বিষাক্ত ও দাহ্য তরল সর্তকীকরণ চিহ্ন দেওয়া আছে।|thumb বেনজিন এক প্রকার জৈব যৌগ, যার আণবিক সংকেত C6H6। কখনো কখনো এর সংক্ষিপ্ত Ph-H রূপে লেখা হয়। এর ভিত্তি হিসেবে থাকে ৬টি কার্বন পরমাণুর একটি বলয়। এর প্রতিটি কার্বনের  সাথে ১টি করে হাইড্রোজেন থাকে। প্রতিটি বেনজিন অণুতে শুধু হাইড্রোজেন ও কার্বন থাকে। এই কারণে একে হাইড্রোকার্বন হিসেবে বিবেচনা করা হয়।
বেনজিন বর্ণহীন, উচ্চদাহ্য, মিষ্টি গন্ধযুক্ত এবং উচ্চ গলনাঙ্কের তরল পদার্থ। ঔষধ, প্লাস্টিক, কৃত্রিম রাবার ও রঞ্জক প্রস্তুত করতে বেনজিন একটি বাণিজ্যিক দ্রাবক হিসাবে ব্যবহৃত হয়।
গঠন
thumb|center|400px|বেনজিনের বিভিন্ন উপস্থাপনা|400px|centre
বেনজিনের ধর্ম
বেনজিন কম গলনাঙ্ক বিশিষ্ট কঠিন পদার্থ অথবা তরল। আণবিক ভর বৃদ্ধির সাথে তরলের স্ফুটনাঙ্ক বৃদ্ধি পায়। বেনজিনে ইলেকট্রফিলিক সংযোজন বিক্রিয়া ঘটে। বেনজিনে বহু-প্রতিস্থাপন বিক্রিয়া ঘটে। বেনজিন বলয়ে প্রতিস্থাপক দুই প্রকার হতে পারে। যথা:
বেনজিনের রেজোন্যান্স বা অনুরণন ধর্ম আছে। এবং এটি হাকেল তত্ত্ব মেনে চলে। (4n+2) নিয়ম।
তানিম রহমান অংশু
তানিম রহমান অংশু একজন বাংলাদেশী চলচ্চিত্র ও টেলিভিশন পরিচালক এবং সম্পাদক। তিনি ন ডরাই চলচ্চিত্র পরিচালনার জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।
ঢাকা-১৮
ঢাকা-১৮ হলো বাংলাদেশের জাতীয় সংসদের ৩০০টি নির্বাচনী এলাকার মধ্যে একটি। এটি ঢাকা শহরে অবস্থিত জাতীয় সংসদের ১৯১নং আসন।
সীমানা
ঢাকা-১৮ আসনটি ঢাকা উত্তর সিটি কর্পোরেশনের ১,১৭,৪৩, ৪৪,৪৫,৪৬,৪৭,৪৮,৪৯,৫০,৫১,৫২,৫৩ নং ওয়ার্ড এবং দক্ষিণখান, খিলক্ষেত, তুরাগ, উত্তরা এবং বিমানবন্দর থানা ও ভাটারা থানার একাংশ উত্তরখান থানার এলাকা নিয়ে গঠিত।
ইতিহাস
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়।
ঝাউতলা রেলওয়ে স্টেশন
ঝাউতলা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার খুলশী থানায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালের মধ্যে নির্মাণকাজ শেষ করে। এসময় চট্টগ্রাম-ষোলশহর লাইনের স্টেশন হিসেবে ঝাউতলা রেলওয়ে স্টেশন তৈরি করা হয়।
পরিষেবা
ঝাউতলা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
রাষ্ট্রীয় জনতা দল
রাষ্ট্রীয় জনতা দল ( আরজেডি ; অনুবাদ: ন্যাশনাল পিপলস পার্টি) হল একটি ভারতীয় রাজনৈতিক দল, যা বিহার, ঝাড়খণ্ড এবং কেরালা রাজ্যে অবস্থিত। দলটি ১৯৯৭ সালে লালুপ্রসাদ যাদব দ্বারা প্রতিষ্ঠিত হয়েছিল।
দলের গণভিত্তি ঐতিহ্যগতভাবে অন্যান্য অনগ্রসর শ্রেণী, দলিত এবং মুসলমান এবং দলটিকে নিম্নবর্ণের রাজনীতির জন্য রক্ষক হিসাবে বিবেচনা করা হয়। ২০০৮ সালে, আরজেডি উত্তর-পূর্ব রাজ্যগুলিতে তার পারফরম্যান্সের পরে স্বীকৃত জাতীয় স্তরের দলের মর্যাদা পেয়েছিল। ২০১০ সালের ৩০ জুলাই তারিখে আরজেডি একটি জাতীয় দল হিসাবে স্বীকৃত হয়। ১৬৪ জনেরও বেশি বিধায়কের সাথে মহাগঠবন্ধনে নেতৃত্ব দেওয়া, এটি বর্তমানে বিহারের একক বৃহত্তম রাজনৈতিক দল এবং দলের যুব নেতা, তেজস্বী যাদব উপমুখ্যমন্ত্রী হিসাবে বিহারের শাসক দল। এছাড়াও আরজেডি তার সহযোগী ঝাড়খন্ডে মহাগঠবন্ধন (ঝাড়খন্ড) এবং কেরালায় বাম গণতান্ত্রিক ফ্রন্টের শাসক সরকারের অংশ।
লোকসাধক
প্রায়শই, জীবনে ও মৃত্যুতে তাদের ক্রিয়াকলাপ লোক সাধুদেরকে তাদের প্রামাণিক সমকক্ষদের থেকে আলাদা করে: সরকারী মতবাদ তাদের অনেককে পাপী ও মিথ্যা মূর্তি হিসাবে বিবেচনা করবে। তাদের পদগুলি লোক নিরাময়কারী, আদিবাসী আত্মা এবং লোক নায়কদের দ্বারা পূর্ণ। লোক সাধুরা ক্যাথলিক বিশ্ব জুড়ে দেখা যায় এবং তারা বিশেষ করে লাতিন আমেরিকায় জনপ্রিয়, যেখানে বেশিরভাগেরই ছোট অনুসারী আছে; কয়েকটি জাতীয় বা এমনকি আন্তর্জাতিক পর্যায়ে পালিত হয়।
উৎপত্তি
প্রাক-খ্রিস্টীয় ইব্রাহিমীয় ঐতিহ্যে, যেসব নবী এবং পবিত্র ব্যক্তিদের মাজারে সম্মানিত করা হয়েছিল তাদের দাপ্তরিক উপাধির পরিবর্তে জনপ্রিয় প্রশংসা দ্বারা চিহ্নিত করা হয়েছিল। প্রকৃতপক্ষে, সুফিবাদের সাথে সবচেয়ে ঘনিষ্ঠভাবে জড়িত খ্রিস্টান সাধকদের ইসলামিক প্রতিপক্ষ এখনও এইভাবে চিহ্নিত করা হয়। প্রারম্ভিক খ্রিস্টানরা একই প্রথা অনুসরণ করেছিল যখন তারা ঈশ্বরের কাছে সুপারিশ চাইতে শহীদদের মাজারে গিয়েছিল।
এইভাবে, অদাপ্তরিক সাধুদের পূজার জন্য দীর্ঘ ঐতিহ্য রয়েছে এবং আধুনিক লোক সাধুরা আগের মতোই জনপ্রিয়তা অর্জন করে চলেছে। ব্যক্তির জীবনে সম্পাদিত অলৌকিক ঘটনা বা ভালো কাজের গল্প মুখে মুখে ছড়িয়ে দেওয়া হয় এবং নৃবিজ্ঞানী অক্টাভিও ইগনাসিও রোমানোর মতে, "যদি ব্যতিক্রমী খ্যাতি অর্জন করা হয়, এটা ঘটতে পারে যে তার [বা তার] মৃত্যুর পরেও জীবনে বলা গল্পের একই চক্র পুনরাবৃত্তি হতে থাকবে।" মৃত্যুর পরেও নতুন অলৌকিক ঘটনা জানা থাকলে জনপ্রিয়তা বাড়তে পারে। হিস্পানিক স্টাডিজের অধ্যাপক ফ্রাঙ্ক গ্রাজিয়ানো ব্যাখ্যা করেছেন।
"সম্প্রতি মৃত ব্যক্তির জন্য প্রার্থনা করা এবং প্রার্থনা করার মধ্যে পার্থক্যের মেঘের মধ্য দিয়ে অনেক লোক ভক্তি শুরু হয়। যদি পরিবারের বেশ কয়েকজন সদস্য ও বন্ধুরা কারো সমাধিতে প্রার্থনা করেন, সম্ভবত মোমবাতি জ্বালান এবং নৈবেদ্য ছেড়ে যান, তাদের ক্রিয়াকলাপ অন্যদের কৌতূহল জাগিয়ে তোলে। কেউ কেউ চেষ্টা করে দেখেন-এর জন্য এবং মিশে যাওয়া শুরু করার জন্য-কারণ সমাধিতে ঘন ঘন পরিদর্শন ইঙ্গিত করে যে এর বাসিন্দার আত্মা অলৌকিক হতে পারে। যত তাড়াতাড়ি অলৌকিক ঘটনা ঘোষণা করা হয়, প্রায়ই পরিবারের সদস্য ও বন্ধুদের দ্বারা, নতুনরা তাদের অনুরোধ মঞ্জুর করার আশায় অলৌকিক আত্মার কাছে প্রার্থনা পাঠাতে আসে।"
খ্যাতির এই প্রাথমিক উত্থানটি সরকারী সাধুদের মতো একই গতিপথ অনুসরণ করে। স্প্যানিশ অধ্যাপক ক্যাথলিন অ্যান মায়ার্স লিখেছেন যে রোজ অফ লিমা, প্রথম ক্যানোনিজড আমেরিকান সাধক, "অতীন্দ্রিয়বাদীর মৃত্যুর মুহুর্তে গণপূজা শুরু হয়েছিল।" তার অন্ত্যেষ্টিক্রিয়ায় লোকের ভিড় উপস্থিত হয়েছিল, যেখানে কেউ কেউ তার পোশাকের টুকরো কেটে ফেলেছিল যাতে তারা ধ্বংসাবশেষ হিসাবে রাখে। কেন্দ্রে রোজা দে লিমার সাথে সাধারণ ধর্মীয় আন্দোলন দ্রুত বিকশিত হয় কিন্তু এক শতাব্দীর অর্ধেক পরে তাকে আনুষ্ঠানিকভাবে স্বীকৃতি দেওয়া হয়নি। ইতিমধ্যে, তিনি মূলত একজন লোক সাধু ছিলেন।
চার্চটি ছড়িয়ে পড়ার সাথে সাথে এটি এমন অঞ্চলে আরও প্রভাবশালী হয়ে ওঠে যেগুলি দেবতা ও নায়কদের উদযাপন করে যেগুলি ক্যাথলিক ঐতিহ্যের অংশ ছিল না। এই পরিসংখ্যানগুলির মধ্যে অনেকগুলি ক্যাথলিক ধর্মের স্থানীয় বৈচিত্র্যের মধ্যে অন্তর্ভুক্ত করা হয়েছিল: দাপ্তরিক সাধুদের পদমর্যাদা তখন অ-ক্যাথলিক বা এমনকি কাল্পনিক ব্যক্তিদের অন্তর্ভুক্ত করে। গির্জার নেতারা ১৯৬৯ সালে সাধুদের সরকারী তালিকা থেকে এই ধরনের পরিসংখ্যান মুক্ত করার জন্য প্রচেষ্টা করেছিলেন, যদিও অন্তত কিছু সম্ভবত রয়ে গেছে। ক্যাথলিক ঐতিহ্য এবং স্থানীয় সাংস্কৃতিক ও ধর্মীয় ঐতিহ্যের এই একই মিশ্রণে অনেক লোক সাধুর উৎপত্তি। লোক সাধুদের থেকে আদর্শ সাধকদের আলাদা করতে, পরবর্তীদেরকে কখনও কখনও সাধুদের পরিবর্তে অ্যানিমাস বা "আত্মা" বলা হয়।
স্থানীয় চরিত্র
লোক সাধুরা তাদের অনুসারী হিসাবে একই সম্প্রদায় থেকে আসে। মৃত্যুতে, তারা তাদের সম্প্রদায়ের সক্রিয় সদস্য হিসাবে চালিয়ে যেতে বলা হয়, পারস্পরিকতার সিস্টেমের মধ্যে খচিত করা থাকে যা কবরের বাইরে পৌঁছে যায়। ভক্তরা লোক সাধকদের কাছে প্রার্থনা করে এবং তাদের নৈবেদ্য দেয় এবং লোক সাধুরা ছোট অলৌকিক ঘটনাগুলি বিতরণ করে অনুগ্রহ শোধ করে। অনেক লোক সাধু প্রান্তিক জনগোষ্ঠীতে বাস করে, যাদের চাহিদা অন্যদের চেয়ে বেশি জাগতিক; তাই তারা প্রায়শই তাদের দাপ্তরিক প্রতিপক্ষের তুলনায় আরো জাগতিক, আরো বাস্তববাদী, কম গোঁড়ামিপূর্ণ ফ্যাশনে কাজ করে। লোক সাধকদের প্রতি ভক্তি, তারপরে, প্রায়শই একটি স্বতন্ত্র স্থানীয় চরিত্র ধারণ করে, যা ঐতিহ্যের সংমিশ্রণ ও সম্প্রদায়ের বিশেষ প্রয়োজনের ফলে।
লাতিন আমেরিকান এবং ইউরোপীয় লোক সাধুদের তাদের অনুসারীদের জীবনে মধ্যস্থতা করার পদ্ধতির মধ্যে পার্থক্য ভাল দৃষ্টান্ত প্রদান করে। পশ্চিম ইউরোপে, নৃবিজ্ঞানী ও ধর্মীয় ইতিহাসবিদ উইলিয়াম এখ্রিস্টান, "বৈজ্ঞানিক ওষুধের আরও ব্যাপক প্রভাব, পশ্চিম ইউরোপীয় সরকারগুলির তুলনামূলক স্থিতিশীলতা ও সর্বোপরি, প্রাতিষ্ঠানিক চার্চের আরও কার্যকর উপস্থিতি" এর অর্থ হল যে বেসরকারী পবিত্র লোকেরা সাধারণত প্রতিষ্ঠিত মতবাদের মধ্যে কাজ করে। অন্যদিকে লাতিন আমেরিকান পবিত্র ব্যক্তিরা প্রায়ই দাপ্তরিক সূত্র থেকে অনেক দূরে সরে যায়। যেখানে ইউরোপীয় লোক সাধুরা কেবলমাত্র ঐশ্বরিক বার্তাবাহক হিসাবে পরিবেশন করে, তাদের লাতিন আমেরিকান সাধুরা প্রায়শই তাদের ভক্তদের জীবনে সরাসরি কাজ করে।
ইউরোপে কাউন্টার-রিফরমেশনের সময়, ট্রেন্ট কাউন্সিল ডিক্রি জারি করেছিল "অন দ্য ইনভোকেশন, ভেনারেশন, এবং রিলিকস, অফ সেন্টস ও অন সেক্রেড ইমেজ" যা ব্যাখ্যা করে যে রোমান ক্যাথলিক মতবাদে সাধুদের ছবি ও অবশেষগুলিকে উপাসকদের দ্বারা ব্যবহার করা হয় যাতে তারা সাধু ও তারা যে গুণগুলিকে প্রতিনিধিত্ব করে তা চিন্তা করতে সাহায্য করে কিন্তু সেই ছবিগুলি ও ধ্বংসাবশেষগুলি আসলে সাধুদের মূর্ত করে না৷ একইভাবে, ইউরোপে লোক সাধকদের অনুতাপকারী ও ঐশ্বরিক মধ্যে মধ্যস্থতাকারী হিসাবে দেখা হয় কিন্তু তাদের নিজেদের মধ্যে শক্তিশালী বলে মনে করা হয় না। উপাসনালয় তৈরি করা যেতে পারে "যেটি গ্রামের ক্যালেন্ডারিক বাধ্যবাধকতা পূরণের স্থান হয়ে ওঠে এবং মন্দিরের প্রতিমূর্তি-গ্রামের ঐশ্বরিক রক্ষক-এর জন্য সমালোচনামূলক অনুরোধের স্থান হয়ে ওঠে," খ্রিস্টান লিখেছেন, কিন্তু "এই প্রেক্ষাপটে মাজারের ছবি এবং এর অবস্থানের স্থানটি প্রধান গুরুত্বপূর্ণ; দ্রষ্টা কেবল এটির পরিচয় দেন, এবং তিনি নিজে বা নিজেকে পূজার কেন্দ্রবিন্দু নন।"
পূর্ব-কলম্বিয়ান মেসোআমেরিকীয় ঐতিহ্যে, অন্য দিকে, প্রতিনিধিত্ব বলতে বোঝায় এই পবিত্র মূর্তিগুলোর মূর্ত প্রতীক, যেমনটি ইউরোপে হয়েছিল। এইভাবে, প্রাক-হিস্পানিক মেক্সিকান এবং মধ্য আমেরিকার ছবিগুলি আসলে বোঝা যায় যে তারা যে দেবতাদের প্রতিনিধিত্ব করত তাদের চরিত্র ও আত্মাকে গ্রহণ করে, এমন দৃষ্টিকোণ যা ইউরোপীয় ক্যাথলিকদের দ্বারা মূর্তিপূজা হিসেবে বিবেচিত হত। এই ঐতিহ্যের উত্তরাধিকারী হিসাবে, এই অঞ্চলের লোক সাধকদের প্রায়ই তাদের ভক্তদের জীবনে নিছক মধ্যস্থতাকারী হিসাবে কাজ করার পরিবর্তে সরাসরি কাজ করতে দেখা যায় এবং তারা নিজেরাই পূজনীয়। দর্শনার্থীরা প্রায়শই লোক সাধকদের উপস্থাপনাকে প্রকৃত মানুষ হিসাবে বিবেচনা করে, সামাজিকভাবে উচ্চতর ব্যক্তি বা বন্ধুর সাথে কথা বলার জন্য উপযুক্ত শিষ্টাচার পালন করে—আত্মার স্বভাবের উপর নির্ভর করে—কর্মম করা, বা সিগারেট বা পানীয় দেওয়া।
নির্দিষ্ট লোক সাধকের জনপ্রিয়তা সময়ের সাথে সাথে সম্প্রদায়ের পরিবর্তনশীল গতিশীলতা ও চাহিদার উপরও নির্ভর করে। ইয়েভজেনি রডিওনভের প্রতি জনপ্রিয় ভক্তি উদাহরণ প্রদান করে। রডিওনভ ছিলেন একজন রাশিয়ান সৈনিক যিনি চেচনিয়ার  বিদ্রোহীদের হাতে নিহত হয়েছিলেন যখন তিনি তার ধর্ম ত্যাগ করতে বা গলায় পরা ক্রুশ খুলে ফেলতে অস্বীকার করেছিলেন। তাকে রাশিয়ান গোঁড়া চার্চ একজন সরকারী সাধু হিসেবে স্বীকৃত করেনি, তবুও তার মৃত্যুর কয়েক বছরের মধ্যেই তিনি জনপ্রিয়তা অর্জন করেছিলেন: রাশিয়ার আশেপাশের বাড়ি ও গির্জাগুলিতে তার চিত্র দেখা যায়, তার নিজের শহর তীর্থযাত্রীদের আঁকা শুরু করে, এবং তিনি প্রার্থনা ও সুপারিশের জন্য অনুরোধ পেতে শুরু করেন। রডিওনভ সৈন্যদের জন্য একজন প্রিয় লোকসন্ত হয়ে ওঠেন এবং সংঘাতের সময়ে রাশিয়ান জাতীয়তাবাদের প্রতিনিধিত্ব করতে এসেছিলেন যখন দেশটি এখনও সোভিয়েত ইউনিয়নের বিলুপ্তি থেকে মুক্ত ছিল। একজন সাংবাদিক যেমন ২০০৩ সালে পর্যবেক্ষণ করেছিলেন, তার মৃত্যু ও লোকসন্তের ভূমিকায় রূপান্তর "জনপ্রিয় নায়কদের জন্য জাতীয়তাবাদী ক্ষুধা পূরণ করতে" পরিবেশন করেছিল যখন নায়কদের খুব প্রয়োজন ছিল।
ভক্তি
সুস্বাস্থ্য ও সৌভাগ্যের জন্য সাধারণ অনুরোধ, অভিশাপ তুলে নেওয়া বা রাস্তায় সুরক্ষা সহ যে কোনও কারণে একজন ভক্ত লোক সাধুর মাজারে যেতে পারেন, তবে বেশিরভাগ লোক সাধুদের বিশেষত্ব রয়েছে যার জন্য তাদের সাহায্য চাওয়া হয়। লা ডিফুন্টা কোরেয়া, উদাহরণস্বরূপ, তার অনুসারীদের নতুন বাড়ি এবং ব্যবসা অর্জনে সহায়তা করে। জুয়ান বাউটিস্তা মরিলো ভেনিজুয়েলায় জুয়াড়িদের সাহায্য করে, এবং জুয়ান সোলদাডো মেক্সিকো ও মার্কিন যুক্তরাষ্ট্রের মধ্যে সীমান্ত ক্রসিং-এর উপর নজর রাখেন। এই অভ্যাসটি প্রচলিত সাধু-সন্ন্যাসীদের থেকে এতটা আলাদা নয়। উদাহরণ স্বরূপ, বেনেডিক্ট হলেন কৃষিশ্রমিকদের পৃষ্ঠপোষক সাধু—কিন্তু জেসুস মালভার্ডের মতো মাদক পাচারকারীদের দেখাশোনা করার জন্য একজন আদর্শ সাধক খুঁজে পাওয়া কঠিন হবে। প্রকৃতপক্ষে, বেশ কিছু লোক সাধু ভক্তদের আকৃষ্ট করে কারণ তারা অনুরোধে সাড়া দেয় যে সরকারী সাধুদের উত্তর দেওয়ার সম্ভাবনা নেই। গ্রিফিথ যেমন লিখেছেন, "যেখানে সাহায্য কার্যকর হতে পারে সেখানে একজনের সাহায্য চাইতে হবে।"  যতদিন অনুগামীরা বিশ্বাসের সাথে তাদের সামনে আসেন এবং যথাযথ ভক্তি করেন, কিছু লোক সাধক একজন ব্যক্তির উপর অভিশাপ দিতে ইচ্ছুক যেমন একজনকে তুলতে চান।
একজন লোক সাধুকে দেওয়া প্রস্তাবের মধ্যে থাকতে পারে সেই একই ভোটের মোমবাতি এবং প্রাক্তন ভোটো (ধন্যবাদের শ্রদ্ধা নিবেদন) যা ধর্মীয় সাধুদের উপাসনালয়ে রেখে দেওয়া হয়, তবে তারা প্রায়শই অন্যান্য ধারণাগুলিকে অন্তর্ভুক্ত করে যা আত্মার প্রাক্তন জীবন বা ব্যক্তিত্বের কিছু প্রতিফলিত করে। এইভাবে, ডিফুন্টা কোরিয়া, যিনি পিপাসায় মারা গেছেন, তাকে পানির বোতল দেওয়া হয়; ম্যাক্সিমন এবং পাঞ্চো ভিলার স্পিরিট উভয় সিগারেট এবং অ্যালকোহল দেওয়া হয়; মেক্সিকোর হারমোসিলোতে কবরস্থানে কার্লিটোস নামে ছোট ছেলের সমাধিতে টেডি বিয়ার ও খেলনাগুলি রেখে দেওয়া হয়েছে। একইভাবে, লোক সাধুদের কাছে প্রার্থনা প্রায়শই জপমালার দিকগুলির সাথে যুক্ত বা অন্তর্ভুক্ত করা হয় কিন্তু (অনেক আদর্শ সাধুদের মতো) তাদের অনেকের জন্য বিশেষ আবেদনগুলি রচনা করা হয়েছে, প্রতিটি প্রার্থনা সাধুর বিশেষ বৈশিষ্ট্যকে উদ্ঘাটন করে যা সম্বোধন করা হচ্ছে। অন্যান্য স্থানীয় বা আঞ্চলিক মানসিক গঠনগুলিও হামাগুড়ি দেয়। মেক্সিকো এবং মধ্য আমেরিকার কিছু অংশে, উদাহরণস্বরূপ, সুগন্ধযুক্ত রজন কপালকে ম্যাক্সিমনের মতো আরও সমন্বিত আত্মার জন্য পোড়ানো হয়, এমন অভ্যাস যার মূল রয়েছে আদিবাসী দেবদেবীদের অর্ঘের মধ্যে।
যতক্ষণ তাদের অনুসারীদের জন্য আত্মা আসে, ভক্তরা ফিরে আসবে। মুখের কথা নিরাময় ও সৌভাগ্যের খবর ছড়িয়ে দেয় এবং বিশেষ করে প্রতিক্রিয়াশীল আত্মারা বড় অনুসরণ লাভ করতে পারে। তবে সব জনপ্রিয় থাকে না। যদিও সরকারী সাধুরা তাদের জনপ্রিয়তা নির্বিশেষে আদর্শ হিসাবে রয়ে যায়, লোক সাধুরা যারা তাদের ভক্তদেরকে তাদের আবেদনে সাড়া দিতে ব্যর্থ হওয়ার কারণে তাদের স্মৃতি থেকে সম্পূর্ণরূপে হারিয়ে যেতে পারে।
ক্যাথলিক চার্চের সাথে সম্পর্ক
যেসব এলাকায় ক্যাথলিক চার্চের ক্ষমতা বেশি, সেখানে এটি তার সদস্যদের ভক্তিমূলক জীবনের ওপর আরো নিয়ন্ত্রণ রাখে। এইভাবে, ইউরোপে, চার্চ দ্বারা উত্সাহিত লোক ভক্তিগুলি দ্রুত প্রাতিষ্ঠানিক রূপ লাভ করে, যখন যেগুলি নিরুৎসাহিত করা হয় সেগুলি সাধারণত মারা যায় বা শুধুমাত্র হ্রাস স্তরে চলতে থাকে। অনুরূপ কারণে, ধনী ব্যক্তিদের তুলনায় দরিদ্র ও প্রান্তিক সম্প্রদায়ে লোক সাধকদের বেশি করে শ্রদ্ধা করা হয়। বা লোক সাধুদের উপাসনালয়ে পাওয়া যায় না ক্যানোনিকাল সাধুদের, যদিও উল্টোটা প্রায়ই সত্য: এটা অস্বাভাবিক নয় যে একজন লোক সাধুর মাজারে অন্যান্য লোক সাধুদের ছবি এবং সেইসাথে দাপ্তরিক ক্যাথলিক সম্প্রদায়ের সদস্যদের ছবি দিয়ে সজ্জিত করা হয়। বাড়ির মাজারগুলিতেও প্রায়শই দাপ্তরিক ও অদাপ্তরিক সাধুদের একসাথে অন্তর্ভুক্ত করা হয়। গ্রাজিয়ানো ব্যাখ্যা করেন:
"ক্যাথলিক ধর্ম এতটা পরিত্যক্ত নয় যতটা প্রসারিত [লোক অনুশীলনকারীদের দ্বারা]; এটা ব্যতিক্রমী সম্পদ ঘেরাও প্রসারিত হয়। যেখানে ক্যাথলিক ধর্ম ... প্রামাণিক ও অ-প্রামাণিক বা গোঁড়া এবং প্রচলিত ধর্মমতের বিরোধী মধ্যে পার্থক্য রক্ষা করে, লোক ভক্তি এইগুলিকে বেশ স্বাভাবিকভাবে এবং রিজার্ভ ছাড়াই মিশ্রিত করে।"
যমুনা ব্যাংক লিমিটেড
যমুনা ব্যাংক লিমিটেড  বাংলাদেশের একটি বেসরকারি ব্যাংক। ব্যাংকটি কোম্পানি আইন ১৯৯৪ দ্বারা নিবন্ধিত ব্যাংকিং কোম্পানি। এটি বাণিজ্যিক যাত্রা শুরু করে ৩ জুন, ২০০১ সালে।
ভিশন
ব্যাংকিং সেক্টরকে নেতৃত্ব দেয়া এবং দেশের উন্নয়নয়ে গুরুত্বপূর্ণ ভূমিকা রাখা।
কার্যক্রম
বর্তমানে ব্যাংকটি বিভিন্ন ধরনের সেবা দিচ্ছে -
কর্মচক্র
কর্মচক্র হল দুর্গা স্টুডিওর উৎপাদিত একটি মূল ভারতীয় রহস্য নাটক যেটি এনিমে-প্রভাবিত অ্যানিমেটেড চলচ্চিত্র। এই প্রকল্পটি প্রথম ২০১৭ সালে ঘোষণা করা হয়েছিল।
যমুনা ব্যাংক লিমিটেড
শাখা
বর্তমানে যমুনা ব্যাংকের (ডিসেম্বর,২০২২) ১৬৭ টি শাখা আছে
কর্মচক্র
পটভূমি
একটি অল্প বয়সী অনাথ মেয়ে যে তার অতীত ও বর্তমানের রহস্য সমাধান করে তার শিকড় সন্ধান করার চেষ্টা করে।
যমুনা ব্যাংক লিমিটেড
এটিএম বুথ
বর্তমানে যমুনা ব্যাংকের (ডিসেম্বর, ২০২২) ৩২৫ টি এটিএম বুথ আছে ।
রেড (২০১০-এর চলচ্চিত্র)
রেড (ইংরেজি ভাষায়: RED) ২০১০ সালের একটি আমেরিকান অ্যাকশন-কমেডি চলচ্চিত্র যা ওয়ারেন এলিস ও কলি হ্যামনার লিখিত কমিক বই থেকে নির্মিত। ছবিটি পরিচালনা করেছেন রবার্ট সুয়্যানকি এবং অভিনয় করেছেন, ব্রুস উইলিস, ম্যারি, মরগান ফ্রিম্যান, জন ম্যাকোভিচ, হেলেন মিরান, কার্ল আরবান সহ আরো অনেকে।ছবির শিরোনাম নেওয়া হয়েছে অবসরপ্রাপ্ত এজেণ্ট ফ্রাঙ্ক মূসার (ব্রুস উইলস) উপাধি স্ট্যাটাস রেড থেকে যার অর্থ রিটায়ার্ড, এক্সট্রিমলি, ড্যানজারাস ।
অক্টোবর ১৫, ২০১০ তারিখে ছবিটি মুক্তি পায়। ছবিটির সিকুয়্যাল রেড ২ জুলাই ১৯, ২০১৩ তারিখে মুক্তি পায়।
কাহিনী
সিআইএর অবসরপ্রাপ্ত এজেন্ট ফ্রেঙ্ক মুজাস তার অবসর ভাতার জন্য পেনশন সার্ভিসে ফোন করে। ফোনালাপের মাধ্যমে তার সাথে পেনশন সার্ভিসের কর্মী সারার সাথে পরিচয় হয়। এদিকে গুয়াতেমালার যুদ্ধাপরাধ ধামাচাপা দিতে সিআইএর একটি অংশ গুয়াতেমালার সাথে জড়িত সকল সাবেক সিআইএ এজেন্টদের হত্যা করার জন্য একটি তালিকা তৈরী করে। মোজাসকে হত্যার জন্য রাতে তার বাসায় অভিযান চালায় কিন্তু মোজাস তার ট্রেনিং বলে বেঁচে যান। সিআইএ সারার সাথে মুজাসের কথোপকথন শুনে ফেলে। সারাকে হত্যা করা হতে পারে এই জন্য ফ্রেঙ্ক পালিয়ে যাবার সময় সারাকে তার সাথে নিয়ে যায়।
ফ্রেঙ্ক গুয়াতেমালায় তার সাথে কাজ করা বিভিন্ন দেশের সাবেক এজেন্টদের সাথে দেখা করে ঘটনা খুলে বলে। একপর্যায়ে আরেক সাবেক এজেন্ট আলেকজেন্ডার ডানিং এর সাথে কথা বলে তারা জানতে পারে এর সাথে আমেরিকার ভাইস প্রেসিডেন্ট জড়িত। এছাড়া মুজাসকে হত্যার দায়িত্ব দেওয়া হয় উইলিয়াম নামে এক স্পেশাল এজেন্টকে। উলিয়াম অনেকবার মুজাসসহ তার সাথে আরো যারা আছে তাদের হত্যার চেষ্টা করে ব্যার্থ হয়। কিন্তু সারাকে গ্রেপ্তার করতে সমর্থ হয়।
মুজাস ভাইস প্রেসিডেন্টকে হত্যার পরিকল্পনা করে ও উলিয়ামকে জানায় সারার কোন ক্ষতি হলে সে উলিয়ামের পরিবারের সকল সদস্যাক খুন করবে। এরপর মুজাস ও তার বন্ধুরা মিলে ভাইস প্রেসিডেন্টকে অপহরণ করে কিন্তু ভাইস প্রেসিডেন্ট এর কাছ থেকে জানতে পারে এর সাথে আলেকজেন্ডার ডানিং জড়িত। শেষ পর্যায়ে উলিয়ামের সহয়তায় ফ্রেঙ্ক মুজাস সারাকে মুক্ত করে।
বক্স অফিস
মুক্তির প্রথম সপ্তাহে রেড প্রায় ৪,১০০ স্ক্রিনে ৩.২৫৫ অবস্থানে আনুমানিক $ ২২.৫ মিলিয়ন আয় করেছিল। ফেব্রুয়ারি ৩, ২০১১ থিয়েটারে ফিল্ম প্রদর্শনী বন্ধের দিন পর্যন্ত $ ৯০ মিলিয়ন মার্কিন যুক্তরাষ্ট্রে এবং বিশ্বব্যাপী মোট $ ১৮৬,৫ মিলিয়ন এর উপর আয় করেছিল।